സംസ്ഥാനത്ത് ഇന്ന് തിയേറ്ററുകള് തുറക്കും പ്രദര്ശനം ബുധനാഴ്ച മുതല്, പ്രവേശനം രണ്ട് ഡോസ് വാക്സിന് എടുത്തവര്ക്ക് മാത്രം തിരുവനന്തപുരം: സംസ്ഥാനത്ത് ഇന്ന് തിയേറ്ററുകള് തുറക്കും. ആറ് മാസത്തെ ഇടവേളയ്ക്ക് ശേഷമാണ് തിയേറ്ററുകള് ഇന്ന് തുറക്കുന്നത്. എന്നാല് മറ്റന്നാള് മുതലാണ് സിനിമാ പ്രദര്ശനം. ഇന്നും നാളെയും തീയേറ്റുകളില് അണുവിമുക്തമാക്കല് പ്രവര്ത്തനങ്ങളാകും നടക്കുക. ജീവനക്കാര്ക്കുള്ള വാക്സിനേഷനും ഇതിനകം പൂര്ത്തിയാക്കും. രണ്ട് ഡോസ് വാക്സീനെടുത്തവര്ക്ക് മാത്രമാകും തീയേറ്ററുകളില് പ്രവേശനമുണ്ടാവുക. പകുതി സീറ്റുകളിലേ കാണികളെ അനുവദിക്കുവെന്ന് സര്ക്കാര് വ്യക്തമാക്കിയിട്ടുണ്ട്. ഇടവേളയ്ക്ക് ശേഷം തീയറ്റര് തുറക്കുമ്ബോള് ജെയിംസ് ബോണ്ട് ചിത്രം നോ ടൈം ടു ഡൈ, വെനം 2 എന്നിവയാകും ആദ്യ ദിനമായ ബുധനാഴ്ച പ്രദര്ശിപ്പിക്കുക. 28ന് റിലീസ് ചെയ്യുന്ന സ്റ്റാറാണ് ആദ്യം പ്രദര്ശനത്തിന് എത്തുന്ന മലയാള ചിത്രം. നവംബര് 12ന് ദുല്ഖര് സല്മാന് നായകനാകുന്ന കുറുപ്പ് റിലീസ് ചെയ്യുന്നതോടെ തീയറ്ററുകള് സജീവമാകും.